**\_\_\_\_\_\_\_\_\_\_\_ Polis İdarəsinə**

**Ərizəçi**: \_\_\_\_\_\_\_\_\_\_\_

**Ünvan**:\_\_\_\_\_\_\_\_\_\_\_\_

**Telefon**: \_\_\_\_\_\_\_\_\_\_\_

**ƏRİZƏ**

*(“Yaşayış yeri və olduğu yer” haqqında Azərbaycan Respublikası Qanunun 9-cu* maddəsinə əsasən *yaşayış sahəsindən istifadə hüququna xitam verilməsinə dair)*

Bildirirəm ki, \_\_\_\_\_\_\_\_\_\_\_\_\_\_\_\_\_\_\_\_\_ünvanında yerləşən yaşayış sahəsi (mənzil) mənim xüsusi mülkiyyətimdədir. Hazırda yuxarıda göstərilən mənzildə məndən başqa \_\_\_\_\_\_\_\_\_\_\_\_\_\_\_\_\_ da qeydiyyatı var. Hesab edirəm ki, yuxarıda adı qeyd edilən şəxs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ünvanında yerləşən mənzildən qeydiyyatdan çıxarılmalıdır. Çünki \_\_\_\_\_\_\_\_\_\_\_\_\_\_\_\_\_\_ həmin mənzildə deyil, tamamilə başqa ünvanda yaşayır. Onun həmin mənzildə qeydiyyatı formal olaraq qalıb. Həmin şəxsin mənzildən istifadə etmək hüququ mövcud deyil.

“Yaşayış yeri və olduğu yer üzrə qeydiyyat” haqqında Azərbaycan Respublikası Qanunun 9-cu maddəsinin birinci və ikinci hissələrinə və “Yaşayış yeri və olduğu yer üzrə qeydiyyat haqqında” Azərbaycan Respublikası Qanununun tətbiqi haqqında Azərbaycan Respublikası Prezidentinin 14 iyun 1996-cı il tarixli, 493 saylı Fərmanının 2.3 və 2.4-cü maddələrinə əsasən Daxili İşlər Nazirliyi şəxslərin yaşayış yeri üzrə qeydiyyatdan çıxarılması üzrə səlahiyyətli inzibati orqandır. Daxili İşlər Nazirliyinin müvafiq ərazi qurumu kimi \_\_\_\_\_\_\_\_\_\_\_\_\_\_\_\_ Polis İdarəsi Binəqədi rayonu üzrə bu səlahiyyəti həyata keçirir.

Qeyd edirəm ki, Azərbaycan Respublikası Konstitusiya Məhkəməsi Plenumunun 24 sentyabr 2020-ci il tarixli “Yaşayış yeri və olduğu yer üzrə qeydiyyat haqqında” Azərbaycan Respublikası Qanununun 9-cu maddəsinin birinci hissəsinin bəzi müddəalarının şərh edilməsinə dair Qərarına əsasən müəyyən edilir ki, mülkiyyətçi ona məxsus yaşayış sahəsində qeydiyyatda olan şəxslərin qeydiyyatdan çıxarılması üçün inzibati orqana müraciət etməlidir. Həmin qərarın nəticəvi hissəsinin 1-ci və 2-ci bəndləri aşağıdakı kimidir:

“1. Azərbaycan Respublikası Mülki Məcəlləsinin 228-ci, Azərbaycan Respublikası Mənzil Məcəlləsinin 30-cu və “Yaşayış yeri və olduğu yer üzrə qeydiyyat haqqında” Azərbaycan Respublikası Qanununun 1-ci maddəsinin mənası baxımından şəxsin yaşayış yeri üzrə qeydiyyatı onun yaşadığı yerin dövlət tərəfindən rəsmi qaydada qeydə alınmasını təmin edən vasitə olmaqla məhdud əşya hüququ mənasında istifadə hüququnu ehtiva etmir.

2. “Yaşayış yeri və olduğu yer üzrə qeydiyyat haqqında” Azərbaycan Respublikası Qanununun 9-cu maddəsinin birinci hissəsinin mənasına görə mülkiyyətçinin ərizəsi əsasında qeydiyyata alınmış, lakin həmin yaşayış sahəsində faktiki yaşamayan və ya istifadə hüququ olmayan şəxsin qeydiyyatına mülkiyyətçinin inzibati orqana müraciəti əsasında xitam verilməlidir.”

Göründüyü kimi “Yaşayış yeri və olduğu yer üzrə qeydiyyat haqqında” Azərbaycan Respublikası Qanununun 9-cu maddəsinin birinci hissəsinə əsasən yaşayış sahəsində faktiki yaşamayan və ya istifadə hüququ olmayan şəxslərin qeydiyyatına mülkiyyətçinin inzibati orqana müraciəti əsasında xitam verilməlidir.

Bu müraciəti etməklə \_\_\_\_\_\_\_\_\_\_\_\_\_\_\_\_\_\_\_\_\_\_ ünvanında yerləşən və mənim mülkiyyətimdə olan mənzildə qeydiyyatda olan \_\_\_\_\_\_\_\_\_\_\_\_\_\_\_\_\_\_\_\_\_\_ göstərilən ünvandan qeydiyyatdan çıxarılmasını xahiş edirəm.

Beləliklə, yuxarıda göstərilənlərə əsasən Sizdən

XAHİŞ EDİRƏM:

\_\_\_\_\_\_\_\_\_\_\_\_\_\_\_\_\_\_\_\_(ad, soyad, ata adı) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ünvanından qeydiyyatdan çıxarılmasını təmin edəsiniz.

 **İmza: \_\_\_\_\_\_\_\_\_\_\_\_\_\_\_\_**

 **Tarix:**